OpenLLM-France/wikimedia huggingface dataset:
# Gòfer groguenc

El gòfer groguenc (Geomys lutescens) és una espècie de rosegador de la família del geòmids, que viu a les Grans Planes dels Estats Units.

## Descripció

Es tracta d'un espècie de mida mitjana, més petita que el gòfer petit, amb un pelatge de color groc canyella.

## Reproducció

Les femelles híbrides de G. bursarius i G. lutescens es poden reproduir satisfactòriament.

## Taxonomia

La classificació de les subespècies del gòfer petit ha estat molt qüestionada. G. lutescens va ser considerada una espècie separada per Merriam en la seva revisió dels geòmids de 1895. No obstant això, posterior estudis basats en la integració, la clina, i les zones de contacte, van suggerir que G. lutescens s'havia de relegar a G. b. Lutescens. No obstant això, Russell va utilitzar proves paleontològiques per suggerir que ambdues eren espècies separades, i Heaney i Timm van concloure el mateix a causa de la mala interpretació o d'un error en les proves d'integració. Altres anàlisis genètiques utilitzant ADN mitocondrial, ARN ribosòmic 12S i dades del gen mitocondrial del citocrom b han donat suport a aquesta determinació, fent que el gòfer groguenc torni a ser considerat una espècie.

## Estat de conservació

Com que es tracta d'una espècie recentment reconeguda com a tal, encara no ha estat registrada per la UICN.

## Referències

* ↑ Connior, Matthew B «Geomys bursarius (Rodentia: Geomyidae)» (en anglès). Mammalian Species, 43, 879, 2011, pàg. 104-117.
* ↑ Hooper, E. T. «A new race of pocket gopher of the species Geomys lutescens from Colorado.» (en anglès). Occasional Papers of the Museum of Zoology. University of Michigan, 420, 1940, pàg. 1-3.
* 1 2 Heaney, L. R.; Timm, R. M. «Morphology, genetics, and ecology of pocket gophers (genus Geomys) in a narrow hybrid zone» (en anglès). Biological Journal of the Linnean Society, 25, 1985, pàg. 301-317.
* ↑ Merriam, Clinton Hart «Monographic revision of the pocket gophers, family Geomyidae (exclusive of the species of Thomomys)» (en anglès). North American Fauna, 8, 1895, pàg. 152-154.
* ↑ Burns, J. C.; Choate, J. R.; Zimmerman, E. G. «Systematic Relationships of Pocket Gophers (Genus Geomys) on the Central Great Plains» (en anglès). Journal of Mammalogy, 66, 1, 1985, pàg. 102-118. DOI: 10.2307/1380962. ISSN: 1545-1542.
* ↑ Russell, R. J. «Evolution and classification of the pocket gophers of the subfamily Geomyinae» (en anglès). University of Kansas Publications, 16, 1968, pàg. 473-579.
* ↑ Davis, S.K.. Population structure and patterns of speciation in Geomys; an analysis using mitochondrial and ribosomal DNA (Tesi) (en anglès). Saint Louis (Missouri): Washington University, 1986.
* ↑ Jolley, Ted W.; Honeycutt, Rodney L.; Bradley, Robert D. «PHYLOGENETIC RELATIONSHIPS OF POCKET GOPHERS (GENUSGEOMYS) BASED ON THE MITOCHONDRIAL 12S rRNA GENE» ( PDF) (en anglès). Journal of Mammalogy, 81, 4, 2000, pàg. 1025-1034. DOI: 10.1644/1545-1542(2000)081<1025:PROPGG>2.0.CO;2. ISSN: 0022-2372.
# Guillem I de Wittelsbach

Guillem I de Wittelsbach, successivament duc de Baviera, de la Baixa Baviera i de Baviera-Straubing (Frankfurt del Main, 12 de maig de 1330 - 15 d'abril de 1389 a Le Quesnoy), va ser el segon fill de l'emperador Lluís IV de Baviera de la seva segona esposa Margarida d'Holanda i Hainaut. També va ser conegut com a comte Guillem V d'Holanda, comte Guillem III d'Hainaut i com a comte Guillem IV de Zelanda.

## Biografia

En 1345 el pare de Guillem va concedir Hainaut, Holanda, Zelanda i Frísia a la seva dona Margarida, i poc després també al seu fill Guillem. Després de la mort del seu pare el 1347 Guillem va governar Baviera, Holanda i Hainaut juntament amb els seus cinc germans fins a 1349. Amb la primera divisió de les possessions Wittelsbach el 1349 va rebre Hainaut, Holanda i Baixa Baviera, juntament amb els seus germans Esteve II i Albert I. Després de la divisió següent de Baviera el 1353 va governar juntament amb el seu germà menor, Albert I de Baviera-Straubing, a Holanda i a Hainaut.
El 1350, els nobles d'Holanda va demanar a Margarida de tornar de nou a Holanda. El seu fill Guillem descontent, que es va negar a pagar-li la pensió alimentària. La lliga de Cod es va formar el 23 de maig de 1350 per un cert nombre de partidaris de Guillem. El 5 de setembre del mateix any, la lliga de Hook es va formar per oposar-se. Les dues faccions aviat es van enfrontar i va començar una llarga guerra civil entre Guillem i la seva mare; Eduard III d'Anglaterra, cunyat de Margarida a través de la seva germana Felipa d'Hainaut, va anar a ajudar-la, guanyant el combat naval de Veere el 1351; però unes setmanes més tard, la lliga de Hook i els seus aliats anglesos van ser derrotats per Guillem i la lliga de Cod a Vlaardingen, una derrota que va arruïnar causa de Margarida. Eduard III poc després va canviar de bàndol, i l'emperadriu es va veure obligada (1354) a arribar a un acord amb el seu fill, sent reconegut com a comte d'Holanda i Zelanda (que van quedar unides personalment en endavant), mentre ella conservava Hainaut fins a la seva mort. Margarida va morir dos anys més tard, deixant a Guillem, en possessió de tota l'herència (Holanda-Zelanda i Hainaut, juliol de 1356). Guillem es va casar amb Matilde ("Maud" en l'estil anglès) de Lancaster, germana de Blanca de Lancaster.
En 1357, va començar a mostrar signes de demència, i el seu germà Albert, va assumir la regència a Baviera i després a Holanda i a Hainaut el 1358. Guillem va ser confinat per la resta de la seva vida (1358).

## Matrimoni i fills

Es va casar en 1352 a Londres amb Matilde de Lancaster, filla d'Enric de Grosmont, primer duc de Lancaster i Isabel de Beaumont. Només van tenir una filla, que va morir el 1356.
A més va tenir fills il·legítims:
* Guillem, casat el 1398 amb Lisbeth Hughe.
* Elisabet, casada amb Brustijn van Herwijnen, senyor de Stavenisse.
Va morir el 1389 quan el seu germà Albert ja feia més de 30 anys que governava.

## Referències

* Pieter Lodewijk Muller: Wilhelm, Herzog in Baiern, Graf von Hennegau, Holland und Seeland a: Allgemeine Deutsche Biographie (ADB), Duncker & Humblot, Leipzig 1898
# Helen Swift Mitchell

Helen Swift Mitchell (Bridgeport, 1895 - Pleasant Hill Tennessee, 1984) va ser una bioquímica, nutricionista i autora de llibres nord-americana.
Va ser coautora de Nutrició en la salut i en la malaltia, un llibre de text estàndard, del qual es van fer reedicions durant 56 anys i del qual van arribar a vendre's més d'1 milió de còpies. A més, també va ser autora o coautora d'altres llibres com Nutrició i infermeria, com també de més de 70 articles.
Mitchell es va graduar al Mount Holyoke College el 1917 i va obtenir un doctorat en bioquímica a la Universitat Yale el 1921. Després d'obtenir el seu doctorat es va convertir en directora d'investigació al Sanatori de Battle Creek, de Battle Creek, Michigan. De 1924-1935 va ensenyar fisiologia i nutrició al Col·legi de Battle Creek. El 1935 es va convertir en professora d'investigació a la nutrició en la Universitat de Massachusetts.
Durant la Segona Guerra Mundial va ser la nutricionista principal de l'Agència de Seguretat Federal i, uns anys més tard, va passar a ser nutricionista cap de l'Oficina del Departament d'Estat de Relacions Exteriors de Socors i Rehabilitació. Després de la guerra, Mitchell va tornar a la Universitat de Massachusetts com a degana de l'Escola d'Economia Domèstica.
Després de retirar-se l'any 1960, va treballar com a professora d'intercanvi a la Universitat de Hokkaido, al Japó, i més tard com a assessora de l'Escola de Harvard de Salut Pública i el programa Head Start.

## Referències

* ↑ «Helen S. Mitchell Dies - Nutritionist and Writer - NYTimes.com» (en anglès). [Consulta: 11 desembre 2015].
# H&E R80

El motor H&E R80, és el més petit de la gamma de motors que fabrica la casa H&E i està indicat per a pilots d'un pes no superior als 75 Kg. Possiblement fos dels primers motors fabricats per aquesta marca el 1999, i en principi fabricat sota demanda.
Posseeix embragatge centrífug i és molt lleuger. A continuació, s'inclou el quadre d'empenta que indica la marca :
Taula d'empenta :
| RPM | Empenta en Kg |
| 6.000 | 22 |
| 7.000 | 31 |
| 8.000 | 41 |
| 9.400 | 48 |
Aquestes empentes estan supeditades a l'hèlix emprada, a les condicions meteorològiques i a l'alçada.

## Vegeu també

* Motor de dos temps
* H&E
* Llista de motors d'aviació fabricats a Espanya

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.

## Enllaços externs

* Motor R80 Arxivat 2009-04-28 a Wayback Machine. (castellà)
# H'Ssyia

H'Ssyia (àrab حصيا) és una comuna rural de la província de Tinghir de la regió de Drâa-Tafilalet. Segons el cens de 2014 tenia una població total de 13.741 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# H&E R120

El motor H&E R120 és de potència mitjana, dins de la gamma de motors que fabrica la casa H&E i està indicat per a pilots d'un pes entre els 75 i 94 Kg. Possiblement fos dels primers motors fabricats per aquesta marca en el 1999 i en principi fabricat sota demanda.
Posseeix embragatge centrífug i és molt lleuger. A continuació, s'inclou el quadre d'empenta que indica la marca :
Taula d'empenta :
| RPM | Empenta en Kg |
| 6.000 | 22 |
| 7.000 | 35 |
| 8.000 | 46 |
| 9.700 | 59 |
Aquestes empentes estan supeditades a l'hèlix emprada, a les condicions meteorològiques i a l'alçada.

## Vegeu també

* Motor de dos temps
* H&E
* Llista de motors d'aviació fabricats a Espanya

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.

## Enllaços externs

* Motor R120 Arxivat 2009-04-28 a Wayback Machine. (castellà)
# Harzgerode

Harzgerode és un municipi del districte de Harz a Saxònia-Anhalt, Alemanya. Es troba a una altitud de 400m. Té 8.538 habitants.

## Geografia

Aquesta localitat inclou:
* Harzgerode
* Alexisbad
* Dankerode
* Güntersberge
* Königerode
* Mägdesprung
* Neudorf
* Schielo
* Silberhütte
* Siptenfelde
* Straßberg
Harzgerode limita amb la part est de les Muntanyes Harz, al sud de Quedlinburg.

## Història

Aquest assentament es va construir en connexó amb l'abadia benedictina de Hagenrode a la vall del riu Selke el 993.
Quan la vila va esdevenir part del Principat d'Anhalt el 1535, va passar a ser centre administratiu del comtat d'Amt per Harzgerode i Güntersberge. La vila va ser la residència del Principat d'Anhalt-Bernburg-Harzgerode des de 1635 a 1709 al castell de Harzgerode.
El Castell de Heinrichsberg es troba prop del barri de Mägdesprung en les runes del Castell d'Anhalt que dona nom a aquesta regió.
L'1 d'agost de 2009 les poblacions de Güntersberge i Harzgerode i els municipis de Dankerode, Königerode, Schielo, Siptenfelde i Straßberg passaren a formar part del nou municipi d'Harzgerode. L'1 de setembre de 2010 Neudorf (Harz) també s'hi incorporà.

## Fills il·lustres

* Johann Philipp Sack (1722-1763) compositor i organista.
# Helopicus

Helopicus és un gènere d'insectes plecòpters pertanyent a la família dels perlòdids.

## Hàbitat

En els seus estadis immadurs són aquàtics i viuen a l'aigua dolça, mentre que com a adults són terrestres i voladors.

## Distribució geogràfica

Es troba a l'Àsia de clima tropical, els Estats Units (Connecticut, Arkansas, Indiana, Kansas, Kentucky, Michigan, Missouri, Oklahoma, Alabama, Florida, Geòrgia, Louisiana, Maine, Mississipi, Pennsilvània, Tennessee, Virgínia, Virgínia Occidental, Carolina del Nord i Carolina del Sud) i el Canadà (Ontario i el Quebec).

## Taxonomia

* Helopicus bogaloosa (Stark & Ray, 1983)
* Helopicus infuscatus (Newman, 1838)
* Helopicus nalatus (Frison, 1942)
* Helopicus subvarians (Banks, 1920)

## Referències

* ↑ Ricker, 1952. Ind.Univ.Pub.Sci.Ser. 18:100.
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Grubbs, S.A., 2004. Studies on Indiana stoneflies (Plecoptera), with an annotated and revised state checklist. Proceedings of the Entomological Society of Washington 106(4): 865-876.
* ↑ Stoneflies of Kansas (anglès)
* ↑ Stoneflies of Florida (anglès)
* ↑ Ray, D.H., R.L. Abad, A.K. Rasmussen i B.P. Stark, 2012. New records and an updated checklist of the Stoneflies (Plecoptera) from Florida. Illiesia, 8(01):1-9. «PDF».
* ↑ Rasmussen, A.K, M.L Pescador i B.A. Richard, 2003. A survey of the Plecoptera of Florida. Pàgs. 391-402 a E. Gaino (ed.). Research Update on Ephemeroptera and Plecoptera. Universitat de Perusa: Perusa, Itàlia.
* ↑ Stoneflies of Georgia (anglès)
* ↑ Stoneflies of Pennsylvania (anglès)
* ↑ Stoneflies of Virginia (anglès)
* ↑ LeGrand, H.E., Jr., S.P. Hall, S.E. McRae i J.T. Finnegan, 2006. Natural Heritage Program List of the Rare Animal Species of North Carolina. North Carolina Natural Heritage Program, Raleigh, North Carolina. 104 pp.
* ↑ NatureServe Arxivat 2009-04-22 a Wayback Machine. (anglès)
* ↑ GBIF (anglès)
* ↑ Flyfishing Entomology - North American Stoneflies (anglès)
* ↑ Kondratieff, B.C., 2004. Perlodidae - Perlodinae (the springflies). Pàgs. 149-190 a B.P. Stark i B.J. Armitage (eds.). The Stoneflies (Plecoptera) of Eastern North America. Vol. II. Chloroperlidae, Perlidae, and Perlodidae (Perlodinae). Bulletin of the Ohio Biological Survey New Series 14. 192 pp.
* ↑ Global Species Arxivat 2016-03-03 a Wayback Machine. (anglès)
* ↑ Catalogue of Life (anglès)
* ↑ Arctos (anglès)
* ↑ Encyclopedia of Life (anglès)
* ↑ Perlidae Species Listing (anglès)

## Bibliografia

* Illies, 1966. Das Tierreich 82:361.
* Nelson, C.H., 1996. Placement of Helopicus rickeri (Stark) in Hydroperla (Frison) (Plecoptera: Perlodidae) with the description of the adult female, nymph, and egg, and a cladistic analysis of Hydroperla. Proceedings of the Entomological Society of Washington 98: 237-244.
* Zwick, P., 1973. Das Tierreich 94:230.
* Stark & Ray, 1983. A Revision of the Genus Helopicus (Plecoptera:Perlodidae). Freshw. Inv. Biol. 2(1):16-27. «Enllaç».

## Enllaços externs

* BugGuide (anglès)
* Flickr (anglès)
# Helopicus bogaloosa

Helopicus bogaloosa és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: el sud-est dels Estats Units (Alabama, Florida, Geòrgia, Louisiana, Mississipi, Carolina del Nord i Carolina del Sud).

## Estat de conservació

Els seus principals problemes són les activitats agrícoles, la tala de boscos i les modificacions paisatgístiques.

## Referències

* ↑ Stark & Ray, 1983. A Revision of the Genus Helopicus (Plecoptera: Perlodidae). Freshw. Inv. Biol. 2(1):16-27. «Enllaç».
* ↑ Ricker, 1952. Ind.Univ.Pub.Sci.Ser. 18:100.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Stoneflies of Alabama (anglès)
* ↑ Stoneflies of Lee County, Alabama (anglès)
* ↑ Stoneflies of Florida (anglès)
* ↑ Ray, D.H., R.L. Abad, A.K. Rasmussen i B.P. Stark, 2012. New records and an updated checklist of the Stoneflies (Plecoptera) from Florida. Illiesia, 8(01):1-9. «PDF».
* ↑ A Survey of the Plecoptera of Florida (anglès)
* ↑ Stoneflies of Walton County, Florida (anglès)
* ↑ Stoneflies of Calhoun County, Florida (anglès)
* ↑ Rasmussen, A.K, M.L Pescador i B.A. Richard, 2003. A survey of the Plecoptera of Florida. Pàgs. 391-402 a E. Gaino (ed.). Research Update on Ephemeroptera and Plecoptera. Universitat de Perusa: Perusa, Itàlia.
* ↑ Stoneflies of Georgia (anglès)
* ↑ Stoneflies of Evans County, Georgia (anglès)
* ↑ Stoneflies of Mississippi (anglès)
* ↑ Stoneflies of Simpson County, Mississippi (anglès)
* ↑ Stoneflies of Pike County, Mississippi (anglès)
* ↑ LeGrand, H.E., Jr., S.P. Hall, S.E. McRae i J.T. Finnegan, 2006. Natural Heritage Program List of the Rare Animal Species of North Carolina. North Carolina Natural Heritage Program, Raleigh, Carolina del Nord. 104 pp.
* ↑ Stoneflies of North Carolina (anglès)
* ↑ Stoneflies of South Carolina (anglès)
* ↑ Stoneflies of Aiken County, South Carolina (anglès)
* ↑ Stoneflies of Barnwell County, South Carolina (anglès)
* ↑ Global Species Arxivat 2016-03-04 a Wayback Machine. (anglès)
* ↑ Kondratieff, B.C., 2004. Perlodidae - Perlodinae (the springflies). Pàgs. 149-190 a B.P. Stark i B.J. Armitage (eds.). The Stoneflies (Plecoptera) of Eastern North America. Vol. II. Chloroperlidae, Perlidae, and Perlodidae (Perlodinae). Bulletin of the Ohio Biological Survey New Series 14. 192 pp.
* ↑ Stoneflies of the United States (anglès)
* 1 2 NatureServe (anglès)
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
# Hermigua

Hermigua és un municipi de l'illa de La Gomera, a les illes Canàries. Inclou els nuclis de Las Casas, Piedra Romana, Santa Catalina, El Estanquillo i Callejón de Ordaiz.

## Economia

L'economia del municipi està basada principalment en l'agricultura (plàtan, vi) i en el turisme rural. Pel que fa a aquest últim, Hermigua s'ha convertit en un dels punts principals d'oferta d'aquest tipus de turisme en La Gomera.

## Història

En 1680 Hermigua tenia 930 habitants i 188 cases. A causa de la crisi vitivinícola en el segle xviii, l'economia es veu afectada seriosament, augmentant l'emigració, i per tant, es produïx un descens del nombre d'habitants. En 1812 es constituïx com ajuntament, acabat el règim senyorial. Al començament del segle XX es realitzen una sèrie d'obres en la vall per a dur l'aigua a tots els cultius, caracteritzats sobretot pel plàtan. El municipi arriba als 5.824 habitants el 1940, però descendeix la població a partir d'aquest any a causa del fenomen de l'emigració.

## Població

| Any | Població | Densitat |
| 1991 | 2.120 | 53,44 hab/km² |
| 1996 | 2.150 | 54,20 hab/km² |
| 2001 | 2.038 | 51,37 hab/km² |
| 2002 | 2.151 | 54,22 hab/km² |
| 2003 | 2.167 | 54.63 hab/km² |
| 2004 | 2.176 | 54,85 hab/km² |
# Hector-Jonathan Crémieux

Hector-Jonathan Crémieux (París, 10 novembre 1828-30 setembre 1893) va ser un llibretista i dramaturg francès. La seva obra més coneguda és la col·laboració amb Ludovic Halévy per a Orphée aux Enfers de Jacques Offenbach.

## Biografia

Crémieux va néixer a París en una família jueva: estava relacionat amb l'advocat Adolphe Crémieux. Va estudiar dret i després va treballar en la funció pública. La seva primera obra teatral, Fiesque (1852) va ser un drama històric, però en poc temps va començar a escriure comèdies i després, en col·laboració, operetes i llibrets d'Opéra-comique. Les seves col·laboracions amb Halévy es van escriure sovint sota el pseudònim conjunt Paul d'Arcy.
El 1887, Crémieux esdevingué secretari general de la Société des Dépôts Comptes Courants i deixà d'escriure. Cinc anys més tard, la Société es va esfondrar i es va suïcidar amb un tret a París.

## Llibrets
### Per a Jacques Offenbach

* Le savetier et le financier (1856) - amb E About
* Une demoiselle en loterie (1857) - amb Louis-Adolphe Jaime
* Orphée aux enfers (Orfeu a l'inframón) (1858) - amb Ludovic Halévy
* Geneviève de Brabant (1859) - de Louis-Adolphe Jaime i Etienne Tréfeu (revisada per Crémieux amb Tréfeu)
* La chanson de Fortunio (1861) - amb Ludovic Halévy
* Le pont des soupirs (1861) - amb Ludovic Halévy
* M. Choufleuri restera chez lui le. . . (1861) - amb M de Saint Rémy, Ernest L'Épine i Ludovic Halévy
* Le roman comique (1861) - amb Ludovic Halévy
* Jacqueline (1862) - amb Ludovic Halévy, amb el pseudònim comú Pol d'Arcy
* Les bergers (1865) - amb Philippe Gille
* Robinson Crusoé (1867) - amb Eugène Cormon
* La jolie parfumeuse (1873) - amb Ernest Blum
* Bagatelle (1874) - amb Ernest Blum
* La foire Saint-Laurent (1877) - amb A de Saint-Albin

### Per a Léo Delibes

* Les eaux d'Ems (1861) - amb Ludovic Halévy

### Per Hervé

* Le petit Faust (1869) - amb Louis-Adolphe Jaime
* Les Turcs (1869) - amb Louis-Adolphe Jaime
* Le trône d'Écosse (1871) - amb Louis-Adolphe Jaime
* La veuve du Malabar (1873) - amb A. Delacour
* La belle poule (1875) - amb A de Saint-Albin

### Per a Léon Vasseur

* La famille Trouillat (1874) - amb Ernest Blum

## Obres

Entre les obres escrites per Hector-Jonathan Crémieux es troben:
* Fiesque: drame en cinq actes et huit tableaux, en vers, d'après Schiller (1852) - amb el seu germà Émile Crémieux i basat en l'obra de Friedrich Schiller Die Verschwörung des Fiesco zu Genua
* Germaine: drame en cinq actes et huit tableaux (1858) - amb Adolphe d'Ennery i basada en la novel·la del mateix nom d'Edmond About.
* La voie sacrée, ou, Les étapes de la gloire: drame militaire en cinq actes (1859) - amb Eugène Woestyn i Ernest Bourget
* Le pied de mouton (1859) - amb Charles-Théodore Cogniard i Jean-Hippolyte Cogniard
* L'Abbe Constantin (1882) - amb Pierre Decourcelle i basada en la novel·la del mateix nom de Ludovic Halévy
* Autour du mariage (1883) - amb la Comtesse de Martel i basada en la seva novel·la del mateix nom

## Referències

* ↑ «biografia». IMDb.
* ↑ Annuaire Historique du Département de l'Yonne, 1892, p. 38
# Haplochromis fuscus

Haplochromis fuscus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,5 cm de longitud total.

## Distribució geogràfica

Es troba al llac Edward (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Henry Handel Richardson

Henry Handel Richardson (Melbourne, 3 de gener de 1870 - Fairlight, 20 de març de 1946) de nom real Ethel Florence Lindesay Richardson, va ser una escriptora australiana.

## Obres destacades

* The Getting of Wisdom (1910)
* The Fortunes of Richard Mahony (1917-29)
* Young Cosima (1939)
* The End of a Childhood (1934)
* Myself When Young (1948)

## Referències

* ↑ «Henry Handel Richardson». Gran Enciclopèdia Catalana. Barcelona: Grup Enciclopèdia Catalana.
# Hamaxoecs

Hamaxoecs (en llatí Hamaxoeci, en grec antic Ἁμάξοικοι, que significa 'viure al carro') o hamaxobians era el nom que els antic donaven a uns grups d'hordes nòmades que recorrien el nord-est d'Europa. Ni sembraven ni plantaven, anaven d'un lloc a l'altre vivint del que produïen els animals, especialment llet d'euga, formatge, pells, carn… i que es movien en carros coberts vímet i de pells, de manera similar a com els tàrtars ho van fer segles després.

## Referències

* ↑ Smith, William (ed.). «Hamaxoeci». Dictionary of Greek and Roman Geography (1854). [Consulta: 6 agost 2021].
# Hamatites

Els hamatites van ser els habitants cananeus d'Hamat, una ciutat situada al que ara és l'oest de Síria i el nord del Líban, durant el segon mil·lenni aC. Segons la Bíblia, eren descendents de Cam.

## Referències

* ↑ Gènesi 10:18
* ↑ Primer llibre de les Cròniques 1:16